बिजनी, 5 अक्टबर : चिरां जिल्लानि बिजनी बर’बाजार बोरिफारायाव CISF आव साख्रि मावनाय सासे लाइमोना गारिनि जाब्रबथायजों जायगायावनो जिउ गोमायो। मिथिनो मोननाय बादिब्ला रुबिबारखालि मोनाबिलि 5:30 रिंगासोआव AS 15G 1016 नाम्बारनि पालसार बाइकजों बिजनी नोगोरनिफ्राय अक्सिगुरि फारसे थांबाय थानाय समाव AS 01GC 7930 नाम्बारनि गंसे ब्रइलार रोगाग्रा गारिजों मोगा-मोगि सौग्रावनायाव जायगायावनो जिउ गोमायो बाक्सा जिल्लानि सिमला फेब्लाबर’ गामिनि अर्बिन्द बर’नि फिसाज्ला बिखास बर'(29) मुंनि लाइमोना।